
ВИСШЕ УЧИЛИЩЕ ПО ТЕЛЕКОМУНИКАЦИИ И ПОЩИ



Факултет: ФАКУЛТЕТ ПО ТЕЛЕКОМУНИКАЦИИ И МЕНИДЖМЪНТ
Катедра: МЕНИДЖМЪНТ В СЪОБЩЕНИЯТА
Професионално направление: 3.7. АДМИНИСТРАЦИЯ И УПРАВЛЕНИЕ
Специалност: МЕНИДЖМЪНТ И ИНФОРМАЦИОННИ ТЕХНОЛОГИИ В ТЕЛЕКОМУНИКАЦИИТЕ И ПОЩИТЕ
Образователно-квалификационна степен: ПРОФЕСИОНАЛЕН БАКАЛАВЪР

ОПИСАНИЕ НА ЛЕКЦИОНЕН КУРС 

1. Наименование на курса: АНАЛИТИЧНА МИКРОИКОНОМИКА
2. Код на курса: P.13.001.1
3. Вид на курса: задължителен
4. Ниво: професионален бакалавър
5. Година на изучаване: първа
6. Семестър: първи
7. Брой кредити: 6
[bookmark: _GoBack]8. Име на лектора: проф. д-р Миглена Темелкова 
9. Резултати от обучението за дисциплината:
Целта на курса е да предостави на студентите икономическа подготовка чрез изучаване на основните категории, принципи и закономерности на икономиката, свързани с поведението на отделните икономически субекти.
Студентите, приключили обучението си по дисциплината, трябва да придобият:
Основни знания за основните проблеми на икономиката и принципите на икономическото мислене; същността на конкуренцията, пазарните структури и форми и механизмите за постигане на пазарно равновесие; условията за оптимизиране поведението на потребителите и фирмите; условията за равновесие на фирмата и отрасъла при съвършена конкуренция, както и поведението на пазарните участници в условията на несъвършена конкуренция; формирането на доходите на факторите на производството; принципите на общото пазарно равновесие в икономиката и др.         
Практически умения: прилагане на практика принципите на икономическия избор и поведение; чрез аналитичен инструментариум да отчитат пълния (алтернативен) разход по отношение на всяко едно решение в икономиката; да умеят да анализират обективната микроикономическа действителност – пазари конкуренти, разходи, приходи, доходи, цени, пазарни структури и форми; да разкриват ограниченията, възможностите и рисковете на основата на микроикономически анализ на т.нар. чиста изгода чрез съпоставка на разходи и ползи.
     Компетенции: Студентите, приключили обучението си по дисциплината, трябва да са усвоили фундаменталните категории и закони относно функционирането на пазарната икономика и поведението на стопанските субекти – домакинства, фирми, държавата. Практическото усвояване на материала дава възможност за бързото им позициониране на пазара и ефективно използване на пазарните принципи.     
10. Начин на преподаване:
Начинът на преподаване е в лекционна и дискусионна форма (на семинарните упражнения), според спецификата на разглежданата материя,  като в учебните занятия се използва мултимедия. 
11. Предварителни изисквания:
Студентите следва да имат задълбочени познания в областта на Oснови на управлението – I част, Висша математика / Приложна статистика и математика, Основи на правото / Основи на търговското право. 
Курсове, ползващи дисциплината са Икономика на съобщенията, Организация и управление на телекомуникационните услуги, Конвенционален и дигитален маркетинг, Организационно и дигитално лидерство.
12. Съдържание на курса:
В дисциплината се разглеждат актуални теми, като Еволюция на икономическата теория и развитието на икономическата мисъл, Оскъдността, като основен проблем в икономическата теория, пазар и пазарно равновесие, Еластичност на търсенето и предлагането, Пределна полезност и потребителски избор, Търговски субекти, Ценни книжа, Производствен процес, Производствени разходи, Съвършенна конкуренция, Монопол, Монополистична конкуренция, Олигопол, Пазар на труда, Работна заплата.

14. Методи и критерии на оценяване:
Дисциплината завършва с изпит. Изпитът преминава под формата на тест върху теоретичния материал и практически задачи, като под внимание се взема и активността на студентите по време на самия обучителен процес през семестъра. Отчита се индивидуалната и екипна работа на студента през семестъра - текущ контрол по време на лекции и семинарни занятия.
1. Изисквания при формиране на оценката по шестобалната система
Оценката по дисциплината се оформя чрез точкова система. С оценката, която е образувана от получения сбор от точки (от лекции и упражнения), т.е. с текущ контрол, студентът се оформя според предварително оповестени критерии.
2. Формиране на крайната оценка
На писмения изпит всеки студент получава оценка по точкова скала, към която се добавя оценката от текущия контрол и общата сума от двете оценки, разделени на две формират окончателната оценка от курса.            
Формирането на оценка в курса на обучение на всеки от посочените етапи, съобразно получени точки и подредбата им по шестобалната система е дадено в Таблица 1.

							                     Таблица 1.
	Брой точки
	Оценка по шестобалната система

	0 – 20
	Слаб 2 (F)

	20 – 39
	Слаб 2 (FX)

	40 – 49
	Среден 3,00 (E)

	50 – 59
	Среден 3,00 (D)

	60 – 69
	Добър 4,00 (C)

	70 – 84
	Мн. добър 5,00 (B)

	85 – 100
	Отличен 6,00 (A)



15. Език на преподаване: Български

